নদিয়ার হাসখালিতে বড়সড় অভিযান, ১০ বাংলাদেশি অনুপ্রবেশকারী ও ২ ভারতীয় দালাল গ্রেফতার

নদিয়া: অবৈধ অনুপ্রবেশ ও পাচারচক্রের উপরে লাগাম টানতে গুরুত্বপূর্ণ পদক্ষেপ নিল হাসখালি (Hanskhali) থানার পুলিশ। শনিবার বিকেলে থানার একটি বিশেষ দল উমরপুর এলাকায় অভিযানে নেমে ১০ জন বাংলাদেশি (Bangladeshi) অনুপ্রবেশকারীকে আটক করে। জিজ্ঞাসাবাদের সময় তারা কোনও বৈধ নথি দেখাতে পারেনি। পরে তাদের গ্রেফতার করা হয়।

পাশাপাশি, অনুপ্রবেশকারীদের আশ্রয় ও বাংলাদেশে ফেরত পাঠানোর পরিকল্পনায় যুক্ত থাকার অভিযোগে ২ জন ভারতীয় দালালকেও গ্রেফতার করেছে পুলিশ।

আরও পড়ুন: ঠাকুরনগর ঠাকুরবাড়িতে অনশন আন্দোলন আজ ১২ তম দিনে, বিকেলে আসছে রাজ্য মন্ত্রিসভার প্রতিনিধি দল

পুলিশ সূত্রে জানা যায়, ধৃত বাংলাদেশি নাগরিকরা কয়েক বছর আগে অবৈধভাবে ভারতে ঢুকে বিভিন্ন জায়গায় বসবাস করছিল। শুক্রবার বিকেলে তারা হাসখালি এলাকার উমরপুরে পৌঁছয় এবং ওই দুই দালালের বাড়িতে আশ্রয় নেয়। তদন্তে উঠে এসেছে, দালালরা সেদিন রাতেই তাদেরকে অবৈধভাবে বাংলাদেশে পাঠানোর প্রস্তুতি নিচ্ছিল।

ধৃত ১২ জনকেই রবিবার রানাঘাট আদালতে তোলা হবে বলে জানিয়েছে পুলিশ। ধৃত বাংলাদেশি অনুপ্রবেশকারীদের নাম সাদ্দিক মোরোল (৫২), সাহিন মোরোল (২৯),আজাহারউদ্দিন মোরোল (২২), মহঃ সামিরউদ্দিন মোরোল (১৮), শেখ সাহেব (২৭), হাসমিতা পারভিন হীরা (৪৫), আমিনা মোরোল (৬৫), রিনা বেগম (৩৫), নুরনাহার বেগম (২৫), সুমাইয়া খাতুন (১৮)।

ধৃত ভারতীয় দালাল সাবির দফাদার (৩২), সাইফুল দফাদার (১৮)। অভিযানের পরে পুরো এলাকায় চাঞ্চল্য ছড়িয়েছে। পুলিশ আরও তদন্ত শুরু করেছে এই চক্রের পিছনে বড় কোনও নেটওয়ার্ক রয়েছে কি না, তা খতিয়ে দেখতে।

দেখুন আরও খবর: