হাঁসখালিতে পুলিশের বিশেষ অভিযান, গ্রেফতার বাংলাদেশি অনুপ্রবেশকারী

নদিয়া: ভারত–বাংলাদেশ সীমান্তবর্তী (India-Bangladesh) এলাকায় বিশেষ অভিযান চালিয়ে এক বাংলাদেশি অনুপ্রবেশকারীকে গ্রেফতার করল হাঁসখালি থানার পুলিশ। বৃহস্পতিবার গভীর রাতে বড় চুপরিয়া বাজার এলাকা থেকে ওই অভিযানে আটক করা হয় এক যুবককে (District News)।

পুলিশ সূত্রে জানা গেছে, ধৃতের নাম আলামিন খান, বাড়ি বাংলাদেশের চাঁদপুর জেলার মোতলেব থানার গোপালকান্দি এলাকায়। গোপন সূত্রে খবর পেয়ে অভিযানে নামে হাঁসখালি থানার পুলিশ।

আরও পড়ুন: রাজ্য সরকারের ‘আমাদের পাড়া আমাদের সমাধান’ প্রকল্পের বাস্তবায়নে খুশির হাওয়া শান্তিপুর জুড়ে

প্রাথমিক তদন্তে জানা গিয়েছে, কিছু ভারতীয় দালালের সহায়তায় অবৈধভাবে সীমান্ত পেরিয়ে ভারতে প্রবেশ করেছিল আলামিন। পুলিশের অনুমান, তিনি কিছুদিন ধরে সীমান্তবর্তী এলাকায় অবস্থান করছিলেন। ধৃতকে শুক্রবার আদালতে পেশ করা হয়েছে বলে হাঁসখালি থানার পক্ষ থেকে জানানো হয়েছে। ঘটনাটির তদন্ত চলছে।

দেখুন আরও খবর: